Петрова Ираида Алексеевна

Петрова Ираида Алексеевна (Нарс Урини; 16 март 1913 йыл — 4  октябрь 1983 йыл) — прозаик, шағир, драматург.

 Биографияһы 
Ираида Алексеевна Петрова 1913 йылдың 16 мартында Өфө губернаһы Бәләбәй өйәҙенең Елбүләк-Матвеевка ауылында (хәҙерге Башҡортостан Республикаһының Бишбүләк районы) уҡытыусы ғаиләһендә тыуа. Ете йыллыҡ мәктәпте тамамлағандан һуң, Ҡазан сыуаш педагогия техникумында уҡый. Һуңынан Сыуаш дәүләт академия драма театрының театр студияһында, Рәсәй театр сәнғәте институтында (1931—1934)Петрова Ираида Алексеевна//Литературная карта Республики Башкортостан, Ленинград музыка училищеһында белем ала.

Ленинград блокадаһы йылдарында Ираида Алексеевна Ленинград госпиталдәрендә шәфҡәт туташы булып эшләй. 1943—1946 йылдарҙа ул Ырымбур ҡалаһында заводтың йыр һәм бейеү ансамблен етәкләй. 1946 йылда Мытищи ҡалаһының «Путь к победе» («Еңеүгә юл») гәзитендә эшләй. Беренсе тапҡыр үҙенең әҙәби әҫәрен 1955 йылда «Родная Волга» журналында баҫтыраПетрова Ираида Алексеевна//Литературная карта Республики Башкортостан. 1980 йылда СССР Яҙыусылар союзына ағзаһы булып инә. Нарс Урини исеме аҫтында ижад итә.
Ираида Алексеевна яҡташтары менән тығыҙ бәйләнештә була, Бишбүләк районының «Светлый путь» гәзитендә уның шиғырҙары даими донңя күреп тора. Уның шиғырҙары 12 йыйынтыҡта сыҡҡан, баҫмаларының дөйөм тиражы 2,5 миллион дана самаһы.

1983 йылдың 4 октябрендә оҙаҡ ауырыуҙан һуң вафат булаИраиды Алексеевны Петровой-Нарс //Bizhbulyak.ru.

 Хәтер 
Тыуған ауылындағы мәктәп Ираида Алексеевна Петрова исемен йөрөтә. Белем усағында яҙыусының музейы бар.

 Китаптары 
 «Тядюк» — Тядюк (1969);
 «Çул юппинче» (1973);
 «Савпипе Кришна» — Савпи и Кришна (1975);
 «Пурнăç çиппи» — Ниточка жизни (1979);
 «Телейпе Илем» — Счастье и Красота, 1982);

 Иҫкәрмәләр 

 Һылтанмалар 

 Петрова Ираида Алексеевна

Категория:Сыуаш яҙыусылары
Категория:Сыуаш шағирҙары
Категория:Википедия:Карточкала даталары ҡулдан викилаштырған мәҡәләләр
Категория:Өфө губернаһында тыуғандар
Категория:Алфавит буйынса шәхестәр
Категория:1913 йылда тыуғандар
Категория:16 мартта тыуғандар